armvectores/hy_wikipedia_2023 huggingface dataset:
Ֆուտբոլի Բելառուսի Սուպերգավաթ 2013

Ֆուտբոլի Բելառուսի Սուպերգավաթ 2013, ֆուտբոլի Բելառուսի Սուպերգավաթի 4-րդ խաղարկումն է, որն անցկացվել է 2013 թ. մարտի 17-ին Մինսկ քաղաքի «Ֆուտբոլային մանեժ» մարզադաշտում: Եզրափակիչ խաղում միմյանց դեմ մրցում էին 2011/12 մրցաշրջանի հաղթող «ԲԱՏԷ» և 2011/12 մրցաշրջանի գավաթակիր Նավապոլացկ քաղաքի «Նաֆթան» ակումբները: «ԲԱՏԷ» ակումբը 1:0 հաշվով հաղթանակից հետո երրորդ անգամ իր պատմության մեջ նվաճում է Սուպերգավաթը: Գոլի հեղինակ է դառնում Միխայիլ Սիվակովը:


== Խաղ ==


== Խաղի վիճակագրություն ==


== Հղումներ ==
Суперкубок Беларуси. «Нафтан» — БАТЭ: бессистемный подход
Суперкубок. Путь чемпиона
Մարգահավ

Մարգահավ (լատ.՝ Crex crex), ջրահովվիկների ընտանիքի թռչուն, որը գրանցված է ՀՀ Կարմիր գրքում։ Բնադրող-չվող է, հազվագյուտ։


== Արտաքին կառուցվածք ==
Մարմնի երկարությունը 27-30 սմ է, թևերի բացվածքը՝ 46-53 սմ, կենդանի զանգվածը՝ 100-200 գ։ Մարմնի փետրածածկը վերևից բաց մոխրադարչնագույն է՝ մուգ խայտերով, կողքերը՝ բաց կարմրադարչնագույն՝ սպիտակ զոլերով։ Թևերի թույլ թափահարումով թռիչքի ընթացքում նկատելի են կարմիր դարչնագույն թևավերևը և կախված ոտքերը։ Կտուցը վարդագույն երանգով է։


== Կենսակերպ ==
Թաքնվում է խիտ թաքստոցներում։ Վտանգի դեպքում խույս է տալիս վազքով, հազվադեպ թռիչքի է դիմում։ Մշտապես արձակում է երկհնչյուն ճիչեր՝ կրեքս-կրեքս։ Բնակվում է լեռնատափաստաններում, թաց մարգագետիններում, խոտհարքներում, մշակովի դաշտերում։ Սնվում է միջատներով, որդերով, սերմերով։


== Բնադրում ==
Գարնանային վերադարձը ապրիլի վերջին է։ Բույնը խոտաբույսերից է (տրամագիծը՝ 18 սմ), գավաթաձև։ Բնադրում է գետնին։ Առաջին ձվերը բներում հայտնվում են մայիսի առաջին կեսից։ Դնում է 37 մմ տրամագծով, բաց կապույտից խամրած դեղնադարչնագույն՝ մանուշակագույն պտերով 8-12 ձու։ Թխսակալում է 18-19 օր։ Աշնանային չուն՝ սեպտեմբերին։ Համարվում է արժեքավոր որսի թռչուն։


== Տարածվածություն ==
Տարածված է Արևմտյան Եվրոպայից մինչև Արևմտյան Սիբիր։ Հայաստանում հանդիպում է հանրապետության հյուսիսում։


== Պահպանություն ==
Ընդգրկված է ԲՊՄՄ Կարմիր ցուցակում որպես խոցելի տեսակ։
Թվաքանակի արդի վիճակը գնահատելու համար տվյալները բավարար չեն։ Համաձայն 2009 թվականի տվյալների՝ Խարկովի կենդանաբանական այգում պահվում է մեկ առանձնյակ։
Մարգահավի թվաքանակի վրա բացասաբար ազդում են բնադրման շրջանում կատարվող գյուղատնտեսական աշխատանքները, ինչպես նաև անասունների արածեցման (որը ներառում է նաև ուղղակիորեն հասցվող վնասը հովիվների շների կողմից) և վայրի խոտաբույսեր հավաքելու ժամանակ անհանգստության գործոնը ։ Հնարավոր է նաև ապօրինի որսը կաքավի պաշտոնական որսի շրջանում։


== Ծանոթագրություններ ==
Օմար Էլդարով (քանդակագործ)

Օմար Էլդարով (ադրբ.՝ Ömər Eldarov, դեկտեմբերի 21, 1927(1927-12-21), Դերբենդ, Դաղստանյան ԻԽՍՀ, ՌԽՖՍՀ, ԽՍՀՄ), Ադրբեջանցի քանդակագործ, Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի Հանրապետության ժողովրդական նկարիչ,  Ադրբեջանի Գիտությունների ազգային ակադեմիայի լիիրավ անդամ, Ադրբեջանի պետական նկարչության ակադեմիայի ռեկտոր:


== Կենսագրություն ==

Օմար Էլդարովը ծնվել է 1927 թվականի դեկտեմբերի 21-ին, Դաղստանի Ինքնավար Հանրապետության Դերբենդ քաղաքում: Ադրբեջանի պետական նկարչության ակադեմիայի քանդակագործության բաժինը ավարտելուց հետո, Օմար Էլդարովը շարունակում է ուսումը Լենինգրադի քանդակագործության և ճարտարապետության ինստիտուտի քանդակագործության ֆակուլտետում: Օմար Էլդարովը 1946 թվականից մի քանի մրցույթների մասնակից է եղել: Նա մի քանի քանդակների հեղինակն է. Նաթավանի, Ֆիզուլիի, Հուսեյն Ջավիդի արձանները, Հեյդար Ալիևի, Ուզեիր Հաջիբեկովի, Սաթթար Բախլուլզադեի, Զիյա Բունիյաթովի գերեզման-հուշարձանները և այլ հուշարձաններ: 1958-1968 թվականներին դարձել է Նկարիչների միության անդամ:


== Տես նաև ==
Սաթթար Բախլուլզադե
Թաիր Սալախով
Ազիմ Ազիմզադե


== Ծանոթագրություններ ==
(2916) Վորոնվելիյա

(2916) Վորոնվելիյա (անգլ.՝ Voronveliya), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 8-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,235356 ա. մ., առավելագույնը մոտենում է 2,0151 ա. մ. հեռավորության վրա և հեռանում 2,4556 ա. մ.։ Արեգակի շուրջ մեկ ամբողջական պտույտ է կատարում 1220,73 երկրային օրվա ընթացքում, իր ուղեծրով շարժվելով միջինում 0,294906 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2916) Վորոնվելիյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դելավեր շրջան (Ինդիանա)

Անվան այլ կիրառումների համար տե՛ս՝ Դելավեր շրջան (այլ կիրառումներ)Դելավեր շրջան (անգլ.՝ Delaware County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.018 կմ² է, բնակչությունը՝ 118.769 մարդ (2010 թ. տվյալներով)։ Շրջկենտրոնն է Մանսի բնակավայրը։ Կազմավորվել է [[7[8]]] թ.։
Հարթք

Հարթք, զուտ հայաբնակ գյուղ Արևմտյան Հայաստանում, Բիթլիսի վիլայեթի Խուլփի գավառակում կամ Սասունի Տալվորիկի գավառակում։


== Բնակչություն ==
XIX դարավերջին ուներ 20-60 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն է։


== Պատմություն ==
Հարթի բնակիչները երկար ժամանակ ինքնապաշտպանական մարտեր են վարել թուրք ջարդարարների դեմ։ Գյուղում է գտնվում Արծվի բույն քարայրը, որտեղ բազմիցս ապաստանել են հայ ֆիդայիները։
1894 թ.-ին գյուղն ավերվեց թուրքերի կողմից, իսկ 1915 թվականի Մեծ եղեռնի ժամանակ այն իսպառ ամայացավ։


== Կրթություն ==
Հաթենք ուներ վարժարան մի ուսուցիչով և 20 աշակերտով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սլոբոդկա-Բալինսկայա

Սլոբոդկա-Բալինսկայա (ուկրաիներեն՝ Слобідка-Балинська), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Սլոբոդկա-Բալինսկայա գյուղում բնակվում էր 413 մարդ։ Բնակավայրը զբաղեցնում է 1589 կմ² տարածք։ Բնակչության խտությունը կազմում էր 259,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեմի Մա

Ռեմինիսք Մակին (անգլ.՝ Remy Ma, մայիսի 30, 1980(1980-05-30), Բրոնքս շրջան, Նյու Յորք, Նյու Յորք, ԱՄՆ), հայտնի է որպես Ռեմի Մա (նախկինում Ռեմին Մարտին), Գրեմմի մրցանակի հավակնորդ ամերիկացի ռեփեր է և Ֆեթ Ջոյի «Տեռոր սքուադ» ռեփ թիմի անդամ։ Ման ևս խմբի  հետ կատարել է հայտնի «Lean Back» հիթը, իրենց երկրորդ`«True Story» ալբոմից եւ M.O.P.-ի «Ante Up (ռեմիքս)»-ից։ Նրա դեբյուտային սոլո-ալբոմը` «Կա ինչ-որ բան Ռեմիի մասին. հիմնված իրական պատմության վրա», թողարվել է 2006 թ.-ի փետրվարի 7-ին։
Նա հաղթել է երկու Vibe մրցանակ, երկու Source մրցանակ, մեկ BET մրցանակ լավագույն Կանացի Հիփ-Հոփ կատեգորիայում, ներկայացված լինելով այս կատեգորիայի երեք անվանակարգերում։ Ռեմին նշել է Բիգ Փանիշերին եւ Ռոքսաննա Շանթին, որպես իր վրա ամենամեծ ազդեցություն ունեցած երգիչների :
2007 թվականին Ռեմին մեղավոր է ճանաչվել դիտավորյալ հարձակման համար, այն բանից հետո, երբ կրակել է իր խմբի անդամներից մեկին, և դատապարտվել է ութ տարվա ազատազրկման Բեդֆորդ Հիլլզի կանանց գաղութում։ Նա պարտվել է 2011 թվականին ներկայացրած բողոքարկման դիմումը և ազատ է արձակվել համաներմամբ 2014 թ. օգոստոսի 1-ին։
2011 թ.-ին, Ռեմի Մայի երաժշտությունը հնչել և քննարկվել է Black Lifestyle in Japan փաստագրական ֆիլմում, որտեղ նա նշվել է, որպես ոճային և առանձնացվել է, որպես Ճապոնիայում երիտասարդ կանանց կողմից ամենից հաճախակի լսվող հիփ-հոփ երաժիշտներից մեկը։ 2015 թ.-ին Ռեմի Ման միացել է VH1-ի Love & Hip Hop: New York ռեալիթի շոուի 6-րդ սեզոնի դերասանական կազմին։ Նա երկու անգամ առաջադրվել է Գրեմմի-ի իր 2016 թ.-ի "All the Way Up" սինգլի համար։


== Ծանոթագրություններ ==
Բիլի Քոնոլի

Վիլյամ «Բիլի» Քոնոլի կրտսեր (անգլ.՝ William «Billy» Connolly, Jr.նոյեմբերի 24, 1942(1942-11-24), Գլազգո, Շոտլանդիա, Միացյալ Թագավորություն), բրիտանացի կատակերգու, երաժիշտ, հաղորդավար, դերասան և Բրիտանական կայսրության շքանշանի կոմանդոր։


== Կենսագրություն ==


=== Վաղ տարիներ ===
Բիլի Քոնոլին ծնվել է Շոտլանդիայի Գլազգո քաղաքում՝ Ուիլյամ և Մերի (ծնվ. Մաքլին) Քոնոլիների ընտանիքում։ Մայրն աշխատել է հիվանդանոցային սրճարանում, իսկ պապը իռլանդացի ներգաղթյալ էր։ 1946 թվականին, երբ հայրը ծառայել է բանակում, մայրը լքել է ընտանիքը, և Բիլիին ու քրոջը դաստիարակել են նրանց մորաքույրերը՝ Մարգարեթը և Մոնան։
Մինչև 20 տարեկան Քոնոլին ապրել է Գլազգոյի Անդերսոն շրջանում, իսկ հետո տեղափոխվել է Պարտիկ թաղամաս։ Նա սովորել է Սուրբ Պետրոսի տարրական և Սեն Ժերարի միջնակարգ դպրոցներում։ 12 տարեկանում Քոնոլին որոշել է դառնալ կատակերգու, իսկ 15 տարեկանում նա թողել է դպրոցը՝ ստանալով երկու դիպլոմ, որոնցից մեկում սխալ կար (Connolly-ի փոխարեն Connell)։


=== Անձնական կյանք, առողջություն ===
1989 թվականին Բիլի Քոնոլին ամուսնացել է հոգեբան Պամելե Սթեֆենսոնի հետ։ Իր «Billy» գրքում և հարցազրույցում, որը հանձնել է 2008 թվականի դեկտեմբերին, Քոնոլին հայտարարել է, որ բազմիցս բռնության է ենթարկվել հոր կողմից։
Քոնոլին աջակցում է սահմանափակ կարողություններով բայքերների ազգային ասոցիացիային։
2013 թվականի սեպտեմբերին ԶԼՄ-ները տարածել են ինֆորմացիա այն մասին, որ Քոնոլին տարել է շագանակագեղձի քաղցկեղի հաջող վիրահատություն։ Վերականգնվող արտիստի մոտ սկզբնական փուլում ախտորոշվել է նաև պարկինսոնի հիվանդություն։


=== Կարիերա ===
1960-ական թվականների սկզբին Բիլի Քոնոլին սկսել է հանդես գալ որպես երգիչ-բանահավաք, իսկ 1970-ական թվականներին Էլթոն Ջոնը նրան օգնել է դուրս գալ ամերիկյան թատերաբեմ։
2011 թվականի մայիսին, երբ Քոնոլին նկարահանվել է «Billy Connolly’s Route 66» վավերագրական ֆիլմում, կոտրել է կողոսկրը և ծունկը, բայց մի շաբաթ անց վերադարձել է նկարահանման։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Официальный сайт
Билли Коннолли Internet Movie Database կայքում
A Guardian interview with Connolly from 2001
«Enough Rope» interview with Andrew Denton; 20 February 2006
Connolly’s interview with The Guardian, September 2001
Whiteman Hilary (սեպտեմբերի 16, 2008)։ «Billy Connolly: From welder to wit»։ CNN.com։ Վերցված է 2008-09-16 
«A laugh a minute? Life with Billy Connolly» — CNN.com
Билли Коннолли Биография, фильмография, фото(չաշխատող հղում)
Ակթուշ

Ակթուշ, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագ քաղաքից 10-11 կմ արևելք։
Գյուղից հարավ տարածվում են անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Անատոլի Զվերև

Անատոլի Տիմոֆեևիչ Զվերև (ռուս.՝ Анато́лий Тимофе́евич Зве́рев, նոյեմբերի 3, 1931(1931-11-03), Մոսկվա, ԽՍՀՄ - դեկտեմբերի 9, 1986(1986-12-09), Մոսկվա, ԽՍՀՄ), ռուս նկարիչ-ավանգարդիստ։ Համարվում է Ռուսական երկրորդ ավանգարդի ժամանակաշրջանի ներկայացուցիչ, ինչպես նաև այդ ժամանակվա ոչ պաշտոնական արվեստի ականավոր նկարիչներից։
Ռուսական ավանգարդի ամենամեծ կոլեկցիոներ Գեորգի Կոստակին նրան համարում էր ռուս առաջին էքսպրեսիոնիստը։


== Կենսագրություն ==
Ծնվել է 1931 թվականի նոյեմբերի 3-ին, Մոսկվայում, քաղաքացիական պատերազմի հաշմանդամի ընտանիքում, մայրն աշխատավոր էր։ Նկարչություն սկսել է սովորել նկարիչ- գրաֆիկ Նիկոլայ Վասիլևիչ Սինիցինի դասերին։
1954 թվականին ընդունվել է Մոսկվայի 1905 թվականի հիշատակի շրջանային գեղարվեստի ուսումնարանը, որտեղից շուտով հեռացվել է բոհեմական-անարխիստ պահվածքի պատճառով։ 
1959-1962 թվականների բնակարանային ցուցահանդեսների մասնակից է։ Առաջին արտասահմանյան ցուցահանդեսը կայացել է 1965 թվականին, փարիզյան «Մոտ» պատկերասրահում։
Նրա ստեղծագործության անձնական բարձրագույն թռիչքը կայացել է 50-60-ական թվականներին, արտասահմանում և արվեստում այդ ժամանակվա ազատ ու անկախ միտումների մարմնավորումն էր։ Նա 60-ականների նոնկոնֆորմիզմի համատեքստում առաջատարն էր։ 
Անատոլի Զվերևի ստեղծագործական ժառանգությունը կազմում է ավելի քան 30.000 աշխատանք։


== Աշխատանքները հավաքածուում ==
Տրետյակովյան պատկերասրահ, Մոսկվա
ԱԶ թանգարան, Մոսկվա
Մոսկվայի ժամանակակից արվեստի թանգարան, Մոսկվա
ART4.RU, Մոսկվա
Պետական պատմական թանգարան, Մոսկվա
Նոր թանգարան, Սանկտ Պետերբուրգ
Ջեյն Վուրխիս Զիմերլիի թանգարան, Նյու Ջերսի, ԱՄՆ
Ժամանակակից արվեստի թանգարան (Նյու Յորք), Նյու Յորք, ԱՄՆ
Kolodzei Art Foundation, Հայլենդ փարք, Նյու Ջերսի, ԱՄՆ
Եվգենի Նուտովիչի հավաքածուն, Մոսկվա
Վալերի Դուդակովի, Մարինա Կաշուրոյի հավաքածուն, Մոսկվա
Բար Գերի հավաքածուն, Քյոլն, Գերմանիա
Կոստակիի հավաքածուն, Աթենք, Հունաստան


== Ծանոթագրություններ ==


== Արտաքին հղումներ ==
Ժամանակակիցների հուշերից Archived 2012-01-16 at the Wayback Machine.
Անատոլի Զվերևը Art4.ru կայքում Archived 2008-03-02 at the Wayback Machine.
Kolodzei Art Foundation, ԱՄՆ
Анатолий Зверев в «Доме Нащокина»
Звереву — 80. Воспоминания художников Валентина Воробьёва и Эдуарда Штейнберга
"Анатолий Зверев и грустная дама. Встреча и портрет на память" - воспоминания Р.М.Цвигун и архив рецензий советской прессы о работах Анатолия Зверева на сайте "Генерал Цвигун. Частные хроники"."
Դրուպի

Դրուպի, անիմացված մուլտիպլկացիոն կերպար, տխուր դեմքով մարդակերպ շուն (ցեղատեսակ՝ բեսեթ հաունդ), որտեղից էլ ծագել է նրա անունը (անգլ.՝ «Droopy» թարգմանում է «տխուր, վհատ»)։ Կերպարը ստեղծել է Թեքս Էյվերը, 1943 թվականին, Մետրո-Գոլդվին-Մայերի ստեղծած մուլտֆիլմների համար։ Նա փաստացի, MGM-ի մեկ այլ հայտնի կերպարի՝ բարձր և էքսցենտրիկ խելագարված Սկյուռիկի (անգլերեն՝ Screwy Squirrel) հակապատկերն է։ Դրուպին շարժվում էր դանդաղ և հոգնած, խոսում էր մոնոտոն և չնայած իր աններկայանալի արտաքինի, նրան միշտ հաջողվում էր խորամանկել իր թշնամիներին։ Իսկ, երբ նրան վերջապես հաջողվում էր զայրացնել, պարզվում էր ընդունակ է անխղճորեն ծեծել իրեն երկու անգամ  գերազանցող հակառակորդներին։
Առաջին անգամ հայտնվեց 1943 թվականին՝  Թեքս Էյվերիի ձեռքից, որը 1943 թվականի մուլտֆիլմում դեռ չուներ իր անունը (անգլ.՝ «Dumb-Hounded», այնուհետև այն ռուսերեն թարգմանվեց որպես «Դրուպի՝ «ոստիկանական հետախույզ»։ Սակայն, 1949 թվականի  «Պարոն Դրուպի» (անգլ.՝ «Señor Droopy») մուլտֆիլմում, մինչև  էկրանին հինգերորդ անգամ իր հայտնվելն անվանում էին «Ուրախ որսկան շուն» (անգլ.՝ «Happy Hound»), որը օգտագործվել է նաև այն ժամանակ, երբ նա հայտնվեց «Our Gang Comics» էջերում։ 1958 թշվականին, «Դրուպի» սերիալի փակումից հետո, կերպարը մի քանի անգամ վերածնվեց տարբեր նախագծերում, ամենից հաճախ հեռուստաշոուներում, դարձավ MGM -ի սիմվոլներից մեկը, դասվելով Թոմն ու Ջերին մուլտֆիլմի հերոսների շարքին։


== Հնչյունավորում ==
Բիլլ Թոմպսոն (1943, 1948–1957):
Թեքս Էյվերի (1944–1957, ժամանակ առ ժամանակ փոխարինել է Բիլլի Թոմպսոնին)։
Դոուզ Բատլեռ (1944–1954 թվականներին պարբերաբար փոխարինել է Բիլլ Թոմպսոնին)։
Դոն Մեսիկ (1944-1957 թվականներին պարբերաբար փոխարինեց Բիլ Թոմպսոնին, 1993 թվականին՝ Թոմի և Ջերիի մեծ ֆիլմը)։
Ֆրենկ Ուելկեր (1980–1982, Թոմ և Ջերի մուլտսերիալ։ Կատակերգական ներկայացում)։
Ռիչարդ Ուիլյամս (1988 թվական, «Ով է դավել Ռոջեր ճագարին» և 1989 թվականին ճագար Ռոջերի մուլտֆիլմում հայտնվելը)։
Կորի Բեռտոն (Ռոջեր ճագարի մասին «Roller Coaster Rabbit» (1990 թվական) և «Trail Mix-Up» (1993 թվական) կարճ մուլտֆիլմներում)։


== Ֆիլմագրություն Մետրո-Գոլդուին-Մայերում ==


== Ծանոթագրություններ ==


== Արտաքին հղումներ ==
Статья о Друпи (անգլ.) — на Toonopedia.com
Дань Тэксу Эвери (անգլ.)
(6759) 1980 KD

(6759) 1980 KD, աստերոիդ աստերոիդների գոտու արտաքին մասում։ Հայտնաբերվել է 1980 թվականի մայիսի 21-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,2407 ա. մ., առավելագույնը մոտենում է 2,6337 ա. մ. հեռավորության վրա և հեռանում 3,8477 ա. մ.։ Արեգակի շուրջ մեկ ամբողջական պտույտ է կատարում 2130,87 երկրային օրվա ընթացքում, իր ուղեծրով շարժվելով միջինում 0,168945 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6759) 1980 KD աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոկոլկի (գյուղ, Բելոկատայսկի շրջան)

Սոկոլկի (ռուս.՝ Соколки, բաշկիրերեն՝ Соҡалы), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 292 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մենզելինսկի շրջան

Մենզելինսկի շրջան (ռուս.՝ Мензелинский район, թաթ.՝ Минзәлә районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Մենզելինսկ։


== Աշխարհագրություն ==
Շրջանի տարածքի մակերեսը կազմում է 1923,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30136 մարդ։ Բնակչության խտությունը կազմում էր 15,67 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թերրի Փրաթչեթ

Թերենս Դեվիդ Ջոն Փրաթչեթ (անգլ.՝ Terence David John "Terry" Pratchett) ավելի հայտնի որպես Թերրի Փրաթչեթ (անգլ.՝ Terry Pratchett, ապրիլի 28, 1948(1948-04-28)[…], Բիկոնսֆիլդ, Բակինհեմփշիր, կոմսություն, Բաքինհեմշիր, Անգլիա, Միացյալ Թագավորություն - մարտի 12, 2015(2015-03-12)[…], Broad Chalke, Wiltshire, Ուիլտշիր, Հարավարևմտյան Անգլիա, Անգլիա, Միացյալ Թագավորություն), անգլիացի հայտնի գրող։ Մեծ հայտնություն է վայելում նրա Հարթ աշխարհ (անգլ.՝ Discworld) ֆենտեզի շարքը։
Փրաթչեթի առաջին «Գորգե մարդիկ» վեպը հրատարակվել է 1971 թվականին, և 1983 թվականին «Հարթ աշխարհի» առաջին վեպի հրատարակությունից հետո, նա սովորաբար գրում է տարին երկու գիրք։
Փրաթչեթը Մեծ Բրիտանիայի 1990-ական թվականներին ամենից լավ վաճառվող հեղինակն էր և ողջ աշխարհում վաճառել է 37 լեզուներով մոտ 85 միլիոն գիրք։ Ներկայում նա Մեծ Բրիտանիայի երկրորդ ամենաշատ կարդացվող հեղինակն է, և յոթերորդ ամենից շատ կարդացվող ոչ ԱՄՆ հեղինակը ԱՄՆ-ում։
2009 թվականի փետրվարին Փրաթչեթը Անգլիայի թագուհի Ելիզավետա II-ի կողմից ստացել է ասպետ-բակալավրի կոչում՝ մնալով Բրիտանական կայսրության շքանշանի սպա։
2007 թվականի դեկտեմբերին Փրաթչեթը հայտնեց, որ նա տառապում է վաղ սկիզբ ունեցող Ալցհեյմերի հիվանդությամբ։


== Ծանոթագրություններ ==
Այգյուն Քյազիմովա

Այգյուն Ալեսկեր ղիզի Քյազիմովա (ադրբ.՝ Kazımova Aygün Ələsgər qızı, հունվարի 26, 1971(1971-01-26), Բաքու, Ադրբեջանական ԽՍՀ, ԽՍՀՄ), ադրբեջանցի երգիչուհի, կոմպոզիտոր և դերասանուհի; Ադրբեջանի ժողովրդական արտիստ (2008); Համարվում է ժամանակակից ադրբեջանական երաժշտության ստեղծողներից։


== Կենսագրություն ==
Այգյուն Քյազիմովան ծնվել է 1971 թվականի հունվարի 26-ին, Բաքվի Նիզամի շրջանում։ Նա ընտանիքի չորրորդ և վերջին երեխան է։ 1977 թվականին Այգյունը մտնել է թիվ 12 միջնակարգ դպրոց։ 1986 թվականին ընդունվել է Մշակութային կրթության քոլեջ։ Այդ ժամանակ Այգյուն Քյազիմովան սկսել է գործել որպես «Գայա» վոկալ գործիքային անսամբլի մենակատար։
Այգյուն Քյազիմովան առաջին անգամ պրոֆեսիոնալ տեսարան է եկել 1988 թվականին ՝«Բաքվի աշուն» մրցույթով։ Նա մրցույթում երգեց Վագիֆ Գարայզադեի երգը։ Նա իր առաջին Գրան Պրին նվաճել է այս մրցույթում։ Նա 1989 թվականին մասնակցել է «Jurmala-89» երգի մրցույթին ՝Լատվիայում։ Մրցույթում նա երգել է Էլդար Մանսուրովի երգը։ 1996 թվականին նա մասնակցել է Թուրքիայի Ստամբուլում անցկացվող «Թուրքվիզիոն» երգի մրցույթին։ Նա այս մրցույթում երգել է Ջավանշիր Կուլիևի երգը։
2000 թվականին նա մեծ մենահամերգն է տվել Հեյդար Ալիևի պալատում։ Նա 2001 թվականին եղել է «Տարվա երգիչ» ՝Ադրբեջանում։ 2002 թվականի դեկտեմբերի 24-ին Այգյունին շնորհվել է «Ադրբեջանի Հանրապետության վաստակավոր արտիստ»ի կոչում։
2005 թվականի մայիսի 28-ին Այգյուն Քյազիմովայի համերգը տեղի է ունեցել Ռուսաստանի Նովոսիբիրսկ քաղաքում։
Մասնավորապես փոփ երգեր նվագող Այգյուն Քյազիմովան հայտնի է որպես «Փոփ Diva» անունով։
2008 թվականից Ադրբեջանի Հանրապետության ժողովրդական արտիստն է։


== Սկավառակագրություն ==


=== Ալբոմներ ===


=== Հավաքագրման ալբոմներ ===
Aygün Kazımova, Vol. 1 (2008)
Aygün Kazımova, Vol. 2 (2008)
Aygün Kazımova, Vol. 3 (2008)
Aygün Kazımova, Vol. 4 (2008)
Aygün Kazımovanın İfaları (2016)
By SS production (2020)
Remakes (2020)


=== Սինգլներ ===


== Մրցանակներ ==


== Ծանոթագրություններ ==
Դեյթոն

Դեյթոն, քաղաք  Օհայո նահանգում, Միացյալ Նահանգներում։
Պատկանում է Մոնտգոմերիի շրջանին։ Ագլոմերացիայի չափով Օհայոյում չորրորդն է, իսկ Արևմուտքի ամենաարագ աճող քաղաքների շարքում՝ երրորդը։


== Պատմություն ==
Այն հիմնադրվել է 1796 թվականին, բնակեցվածների փոքր խմբով։ Քաղաքը, ի պատիվ Անկախության պատերազմի մասնակից,կապիտան  Ջոնաթան Դեյթոնի, կոչվում է «Դեյթոն» անունով։ Քաղաքում է ստորագրվել Դեյթոնյան համաձայնագիրը, որով վերջ տրվեց Բոսնիական պատերազմին։


== Ուսումնական հաստատություններ ==

		
		


== Քույր քաղաքներ ==

 Աուգսբուրգ, Գերմանիա
 Հոլոն, Իսրայել
 Մոնրովիա, Լիբերիա
 Օիսո, Ճապոնիա
 Սարաևո, Բոսնիա-Հերցեգովինա


== Հայտնի մարդիկ ==
Դեյտոնում ծնված հայտնի մարդկանց շարքում են ամերիկացի պոետ Պոլ Դանբարը (Paul Laurence Dunbar), ավիատոր Օլիվեր Ռիոտը, մաթեմատիկոս Նորման Ստինրոդը,
դերասան Մարտին Շինը և մանկավարժ Հելին Զախոսը։ Այստեղ է ապրել և թաղված  ամերիկացի փաստաբան և քաղաքական գործիչ Կլեմենտ Վալանդիգեմը։

		
		


== Ռեգբի Միություն ==
Դեյթոն քաղաքում գտնվում է Դեյթոն Ռեգբի ակումբը։ 2010 թ.-ի դրությամբ ակումբում հավաքվում են երեք հավաքականները և Eastwood Metropark- ում խաղում են իրենց  մրցույթային խաղերը։


== Տնտեսություն ==
Քաղաքը կարեւոր դեր է խաղում Միացյալ Նահանգների արդյունաբերական, օդային և ճարտարագիտական ​​ոլորտներում։ Դեյթոնի տարածքում գործում է Ռետտ-Պիտերսոն ռազմակայանը (անգլ.՝ Wright-Patterson Air Force Base) և ԱՄՆ-ի ռազմաօդային ուժերի ազգային թանգարանը ։


=== Տրանսպորտ ===
Դեյթոնում գործում է տրոլեյբուսների ծառայություն։ Որպես ուղևորոփոխադրման միջոց ծառայում են չեխական արտադրության տրոլեյբուսներ։


=== Լավագույն գործատուներ ===
Ըստ Դեյթոնի 2011 թ. Համապարփակ տարեկան ֆինանսական հաշվետվության, քաղաքին պատկանող լավագույն գործատուներն են՝ 


== Քաղաքի տեսք ==


== Աղբյուրներ ==
http://www.onelakewood.com/https://ohio.gov/https://www.osu.edu/https://www.familytreedna.com/groups/algonquian-east/about/background Archived 2016-10-09 at the Wayback Machine.http://www.tolatsga.org/alg.html


== Արտաքին հղումներ ==
List of mayors of Dayton, Ohio
List of people from Dayton, Ohio
National Aviation Hall of Fame
Politics of Dayton, Ohio


== Ծանոթագրություններ ==
Զոմիկ (այլ կիրառումներ)

Զոմիկ անվանումը կարող է ունենալ հետևյալ կիրառումները․

Զոմիկ - գյուղ Արևմտյան Հայաստանում, Վանի վիլայեթի Արճեշի գավառում,
Զոմիկ - գյուղ Արևմտյան Հայաստանում, Էրզրումի վիլայեթի Բայազետի գավառում։
Վրաց ուղղափառ եկեղեցի

Վրաց ուղղափառ եկեղեցի (պաշտոնապես՝ Վրաստանի Առաքելական Ինքնուրույն Ուղղափառ Եկեղեցի, վրացերեն՝ საქართველოს სამოციქულო ავტოკეფალური მართლმადიდებელი ეკლესია), ինքնուրույն ուղղափառ եկեղեցի։ Ենթադատությունը տարածվում է Վրաստանի ամբողջ տարածքին, Թուրքիայում (Տաո-Կլարջեթի եկեղեցական թեմ), Ադրբեջանում (Խորնաբուջի եւ Հերեթի եկեղեցական թեմ) եւ Հայաստանում (Լոռիի մարզի մեծ մասը՝ Ագարակ-Տաշիրի եկեղեցական թեմ) գտնվող պատմական վրացական հողերին։


== Տես նաև ==
Սուրբ Երորդության մայր տաճար (Թբիլիսի)
Ռուս ուղղափառ եկեղեցի
Շեխեն

Շեխեն (գերմ.՝ Schechen), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմի շրջանի կազմի մեջ։ Բնակչությունը կազմում է 4560 մարդ (դեկտեմբերի 31, 2010 թվական)։ Զբաղեցնում է 31,54 կմ² տարածք։ Պաշտոնական կոդ՝ 09 1 87 142։


== Ծանոթագրություններ ==


== Արտաքին հղումներ ==
Պաշտոնական կայք
Էշուշան

Էշուշան, գյուղ Արևմտյան Հայաստանում, Սեբաստիայի վիլայեթի Տևրիկի գավառակում։


== Պատմություն ==
Բնակիչները կոտորվել են 1915 թվականի Մեծ եղեռնի ժամանակ։


== Բնակչություն ==
1915 թվականի նախօրեին ուներ 100 տուն՝ 800 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տայոզեն

Տայոզեն (ռուս.՝ Тайозен), գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի ակունքը գտնվում է  26 կմ Ուլուսուկ գետի ձախ ափից։ Գետի երկարությունը 5 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերեխնոբոսկոմի ավազային շրջանին, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100312115100006022
Հիդրոլոգիական ուսումնասիրության կոդը՝ 115100602
Ավազանի կոդը՝ 13.01.01.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություներ ==


== Արտաքին հղումներ ==
Ռուսաստանի Դաշնության բնապահպանության  և բնական պաշարների նախարարություն Archived 2015-05-26 at the Wayback Machine.
Ջոզեֆ Հենրի

Ջոզեֆ Հենրի  (անգլ.՝ Joseph Henry, դեկտեմբերի 17, 1797(1797-12-17)[…], Օլբանի, ԱՄՆ - մայիսի 13, 1878(1878-05-13)[…], Վաշինգտոն, Կոլումբիայի շրջան, ԱՄՆ), ամերիկացի ֆիզիկոս։
1832 թվականից՝ Պրինստոնի համալսարանի քոլեջի պրոֆեսոր, 1846 թվականից Սմիթսոնյան ինստիտուտի քարտուղար և տնօրեն, 1868 թվականից՝ ԱՄՆ-ի Գիտությունների Ազգային Ակադեմիայի Նախագահ։ Եղել է Վաշինգտոնի Փիլիսոփայական ընկերության առաջին նախագահը (1871 թվականից)։ Աշխատանքները վերաբերվում են էլեկտրատեխնիկային։ 1828 թվականին, կիրառելով մեկուսացված հաղորդալարից պատրաստված բազմագալար շերտավոր փաթույթներ, առաջինն է ստեղծել հզոր, մեծ ուժով ձգող էլեկտրամագնիսներ։ Հայտնագործել է ինքնինդուկցիայի երևույթը (1832 թ.) և ունակության (կոնդենսատորի) պարպման տատանողական բնույթը (1842 թ.)։ Միավորների միջազգային համակարգում նրա անունով է կոչվում ինդուկտիվության միավորը՝ հենրի։ Ունի նաև օդերևութաբանությանը նվիրված աշխատանքներ։


== Ծանոթագրություններ ==


== Արտաքին հղումներ ==

Ջոզեֆ Հենրի, փաստաթղթերի հավաքածու նախագիծ Archived 2009-01-16 at the Wayback Machine. (անգլ.)
Օգնություն Ջոզեֆ Հենրի հավաքածու նախագծին (անգլ.)
Կենսագրական տվյալներ՝ Archived 2008-04-11 at the Wayback Machine. (անգլ.) Գիտությունների Ազգային Ակադեմիայի զեկույցներ, 1967, 58(1), էջ 1–10
Ջոզեֆ Հենրիի արձանի բացման արարողություն,1883 թ. (անգլ.)
Հրատարակված աշխատություններ ֆիզիկայից՝ Archived 2012-09-30 at the Wayback Machine. (անգլ.) Մագնիսականությունից էլեկտրական հոսանքների և պարպումների ստացման և էլեկտրադինամիկ ինդուկցիայի մասին (քաղվածքներ)
Ջոզեֆ Հենրի փաստաթղթերի հավաքածուն (անգլ.), Սմիթսոնյան ինստիտուտ
Գիտությունների Ազգային Ակադեմիա, Կենսագրական հուշեր (անգլ.)
Պալմաս դ'Ավերոն

Պալմաս դ'Ավերոն (ֆր.՝ Palmas-d'Aveyron), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2013 թվականի դրությամբ կազմում է 1045 մարդ, բնակչության խտությունը` 23.98 մարդ/կմ²։ Բնակավայրը զբաղեցնում է 43.58 կմ² տարածք։
Բնակավայրը ստեղծվել է 2016 թվականի հունվարին` Պալմաս, Կուսերգ և Կրուեժուլ համայնքների միավորման արդյունքում։


== Վարչական բաժանում ==


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օստրովկա (գյուղ, Օչակովի շրջան)

Անվան այլ կիրառումների համար տե՛ս՝ ՕստրովկաՕստրովկա (ուկրաիներեն՝ Острівка), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Օստրովկա գյուղում բնակվում էր 273 մարդ։ Բնակավայրը զբաղեցնում է 0,42 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միիսակյուլա (գյուղ, Կաառմա շրջան)

Անվան այլ կիրառումների համար տե՛ս՝ ՄիիսակյուլաՄիիսակյուլա (էստ․՝ Mõisaküla), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 59 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գերասիմ Փանոսյան

Գերասիմ Հարությունի Փանոսյան (հուլիսի 20, 1930(1930-07-20), Մոսկվա, ԽՍՀՄ), հայ խորհրդային կենսաֆիզիկոս, կենսաբան։ Կենսաբանական գիտությունների դոկտոր (1975), պրոֆեսոր (1976), ՀԽՍՀ գիտության վաստակավոր գործիչ (1981)։ ԽՄԿԿ անդամ 1952 թվականից։
ՀԽՍՀ գիտության վաստակավոր գործիչ Հարություն Փանոսյանի որդին։


== Կենսագրություն ==
1953 թվականին ավարտել է Երևանի համալսարանի կենսաբանական ֆակուլտետը։ Աշակերտել է Կոշտոնանցին։ 1964-1984 թվականներին և 1986 թվականից՝ Երևանի համալսարանի կենսաֆիզիկայի ամբիոնի վարիչ, միաժամանակ (1977-1978)՝ համալսարանի գիտական աշխատանքների գծով պրոռեկտոր, Երևանի անասնաբուծական-անասնաբուժական ինստիտուտի ռեկտոր (1978-1983)։ 1983-1986 թվականներին՝ ՀԽՍՀ ԳԱ փորձառական կենսաբանության ինստիտուտի տնօրեն։ Հիմնական աշխատանքները վերաբերում են նեյրոմեդիատորների կենսաքիմիային և ֆիզիոլոգիային, քաղցկեղային բջիջների կենսաքիմիային և կենսաֆիզիկային, բուսական, և կենդանական բջիջների գենետիկական ապարատում հիստոնների գերին, հորմոնների և այլ կենսաբանական ակտիվ նյութերի գործողության մեխանիզմներին, ներբջջային կարգավորման հարցերին, կենսաակուստիկային են։


== Երկեր ==
Panossian G. A, Gonyan S.A., Nerkararyan A. V., Laborator works on biophysics | ed. "Asoghik" Yerevan, 2002
Փանոսյան Գ. Հ., Ղոնյան Ս.Ա., Ներկարարյան Ա. Վ., Լաբորատոր աշխատանքներ կենսաֆիզիկայից | Ուսումնական ձեռնարկ Երևան, 2002, 114 էջ
Карагулян Э. А., Захарян А.П., Паносян Г.А., Практикум по биофизике | Учебное пособие Изд. ЕГУ, Ереван, 1984, 40 с.
Vardevanyan P.O., Panosyan G., Vardapetyan H., Tiratsuyan S.G., Babayan Yu., Structural changes in wheat DNA during germination | Studia biophysica 1983, 97, N3, s. 209-212
Паносян Г. А., Структура и функция гистонов | Изд. ЕГУ, Ереван, 1978, 472 с
Паносян Г. А., Связывание сарколизина с гистонами резистентной и чувствительной к алкилирующим агентам линий саркомы Иошида | Бюллетень Экспер. биологии и медицины, 1973, N12, с. 67-70
Паносян Г. А., Связывание сарколизина с гистоном тимуса и саркомы Иошида | Вопросы онкологии 18, 1972, N11, с. 76-79
Փանոսյան Գ. Հ., Մոլեկուլյար կենսաբանությունը և քաղցկեղի պրոբլեմը | ԵՊՀ, Երևան, 1970, 150 էջ


== Ծանոթագրություններ ==
Ծաղիկ Վարդանյան

Ծաղիկ Լյուդվիկի Վարդանյան (ծնվ. 23 օգոստոսի 1969 թ., ք. Ագարակ, Մեղրու շրջան), ՀՀ պետական և առողջապահության համակարգի գործիչ։


== Կրթություն ==
1976-1986 թթ. - սովորել և ավարտել է Ագարակի միջնակարգ դպրոցը։
1988 թ. ընդունվել և 1994 թ. գերազանցությամբ ավարտել է Մխիթար Հերացու անվան Երևանի պետական բժշկական համալսարանը։
1994-1995 թթ. մասնագիտական պատրաստություն է անցել «Էրեբունի» բժշկական կենտրոնի ինտերնատուրայում՝ մանկաբարձագինեկոլոգիայի մասնագիտությամբ։


== Աշխատանքային գործունեությունը ==
1995-2000 թթ. - «Ագարակի հիվանդանոց» ՓԲԸ-ում որպես մանկաբարձ-գինեկոլոգ։
2000-2010 թթ. - «Ագարակի հիվանդանոց» ՓԲԸ-ի տնօրեն։
2010-2013 թթ. - «Մեղրու տարածաշրջանի ԲԿ» ՓԲԸ-ի տնօրեն։
2013 թ. հուլիսից ՀՀ առողջապահության նախարարության բժշկական օգնության քաղաքականության վարչության պետ։


== Պարգևներ և կոչումներ ==
Մխիթար Հերացու մեդալ (2008)։Ամուսնացած է։ 2006 թվականից ՀՀԿ անդամ է։


== Ծանոթագրություններ ==
Ռոզո

Ռոզո (Անտիլ.՝ Kwéyòl: Wozo), Դոմինիկայի մայրաքաղաք։ Բնակչությունը՝ 14 847 մադ (2001 թվականի դրությամբ)։ Դա ոչ մեծ, խիտ բնակեցված քաղաքային բնակավայր է, որը շրջապատված է Կարիբյան ծովով, Ռոզո գետով և անտառածածկ Մորն Բրյուս (անգլ.՝ Morne Bruce) լեռով։ Կառուցված է հնագույն հնդկացիական Սաիրի (անգլ.՝ Sairi) բնակավայրի տեղում։ Այն համարվում է կղզու հնագույն և ամենանշանակալից քաղաքային բնակավայրը։
Գտնվում է Դոմինիկայի արևմտյան ափի մոտ։ Այստեղ կարելի է հանդիպել և՛ ժամանակակից, և՛ գաղութային (ֆրանսիական) ճարտարապետությունը։
Քաղաքը արտահանում է լայմ, լայմի հյութ, եթերային յուղեր, արևադարձային մրգեր և համեմունքներ։


== Ընդհանուր տեղեկատվություն ==
Ռոզո քաղաքի կենտրոնական հատվածը խիտ կառուցապատված է ոչ մեծ տներով, որոնց միջև կանաչապատ տարածքներ են կամ բացատներ։ Քաղաքում կան բուսաբանական այգիներ և Խորհրդարանական շենքի այգիներ։ Ռոզո գետը խոշորագույնն է, որն անցնում է Անտիլյան կղզիների մայրաքաղաքներով։ Քաղաքը բաժանված է մոտ 80 թաղամասերի, որոնք զբաղեցնում են 30 հեկտար մակերես։


== Պատմություն ==
Քաղաքը հիմնադրվել է ֆրանսիացիների կողմից XVII դարում Ռոզո գետի ափին, ինչը թարգմանաբար նշանակում է «եղեգնյա»։ XVIII դարի սկզբին ավելի քան հիսուն ֆրանսիական ընտանիքներ տեղափոխվել են նոր բնակավայր և սկսել զբաղվել անտառային արհեստով արժեքավոր փայտատեսակների արտահանման նպատակով։ Բացի այդ Աֆրիկայից այստեղ են բերվել ստրուկներ, որոնց աշխատանքն օգտագործվում էր բամբակի և ծխախոտի պլանտացիաներում։ Ակտիվ տնտեսական գործունեությունը նպաստեց քաղաքի աճին։ Հետագայում, 1763 թվականից ամբողջ կղզու հետ միասին այն հայտնվեց Բրիտանական միապետության իշխանության տակ, որպես գաղութ։
Սակայն ֆրանսիացիները չլքեցին Ռոզոն, այլ ամրոց կառուցեցին իրենց պլանտացիաները պաշտպանելու համար։ 1781 թվականին քաղաքը գրեթե ամբողջությամբ ավերվել էր ուժեղ հրդեհի հետևանքով։ 1838 թվականից, երբ վերացվել է ստրկատիրությունը, Ռոզոյում սկսվեց ընտրվել Դոմինիկայի օրենսդիր մարմինը, որը դարձել է միակ գաղութը, որտեղ կար ինքնավար կառավարություն։


== Քաղաքային կյանք ==

Քաղաքի կենտրոնում բնակելի շենքերը շատ չեն, հիմնականում մարդիկ այնտեղ գալիս են աշխատանքի։ Հնաբնակները պնդում են, որ նախկինում փողոցներ գոյություն չունեին, կային միայն բաց տարածքներ տների միջև։ Մինչ այժմ փողոցները քաղաքի կենտրոնում իրենցից ներկայացնում են ոչ միայն տեղաշարժվելու երթուղիներ, այլ նաև այգիներ, մարզահրապարակներ, հանրահավաքներ անցկացնելու վայր և այլն։ Բուսաբանական այգիները ակտիվորեն օգտագործվում են բնակչության՝ հիմնականում երեխաների հանգստի համար։


== Մշակույթ ==
Ռոզոն գերիշխող դիրք է գրավում կղզում՝ համարվելով երկրի մշակութային կենտրոնը։ Քաղաքում կան բազմաթիվ ճարտարապետական հետաքրքիր հուշարձաններ, որոնցից մեկը XVIII դարի կաթոլիկական տաճարն է։ Բարձրագույն կրթությունը մայրաքաղաքի բնակիչները կարող են ստանալ մանկավարժական համալսարանում։ Ռոզոյում են գտնվում նաև պետական ռադիոկայանը և մասնավոր հեռուստաալիքները։ Քաղաքի արվարձաններում գտնվում է բուսաբանական այգին, որտեղ հավաքված են արևադարձային բուսական աշխարհի ամենահետաքրքիր ներկայացուցիչները, այդ թվում նաև մի քանի էնդեմիկ տեսակներ։


== Ծանոթագրություններ ==
Խանիկ (Խարզանի գավառ)

Անվան այլ կիրառումների համար տե՛ս՝ Խանիկ (այլ կիրառումներ)Խանիկ, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ատտալոս III

Ատտալոս III Փիլոմետոր Էվերգետոս, Պերգամոնի վերջին արքա (մ.թ.ա. 138-133 թթ.)։ Եվմենոս II-ի որդին։ Կառավարման սկզբում ուներ տիրանի համբավ, բայց շուտով հրաժարվեց պետակա գործերից և սկսեց զբաղվել բժշկությամբ, բուսաբուծությամբ և այգեգործությամբ։ Իր կտակում հրաժարվել է իր թագավորությունը հանձնել Հռոմին։ Նրա մահից հետո բռնկված Պերգամյան պատերազմը ավարտվել է Մանիոս Ակվիլլիոսի հաղթանակով։ Մ.թ.ա. 129 թ. նրա մի մասում ձևավորվել է Ասիա պրովինցիան, իսկ Փռյուգիայի մեծ մասը Ակվիլլիոսը վաճառեց Պոնտոսի արքա Միհրդատ V-ին։


== Ծանոթագրություններ ==
Լոլիկի թանգարան

Լոլիկի թանգարան (իտալերեն՝ Museo del pomodoro), թանգարան իտալական Կոլեքսիո քաղաքում, նվիրված է Պարմա գավառում  լոլիկի արտադրությանն ու վերամշակմանը։ Թանգարանը բացվել է 2010 թվականին «Լոլիկները Պարմայում. պատմություն, ձեռնարկատիրություն և համ». գիտական կոնֆերանսի ընթացքում։


== Թանգարանի շենքը ==
Թանգարանի շենքի մասին առաջին փաստաթղթերը վերաբերվում են 1187 թվականին, երբ հին պահեստը տրամադրվել էր Սուրբ Պավլի բենեդիկյան կանանց վանքին։ Վանքի տարածքում այն մնացել է մինչև 1810 թվականը։ Տարո գետի հովիտը, որտեղ տեղակայված է շինությունը, 12-14-րդ դարերի ընթացքում ստրատեգիական դեր էր խաղում. այնտեղով անցել է Վիա Ֆրանչիգենա ճանապարհը, որը կապում էր Հռոմն ու Ֆրանսիան։ Իր բարենպաստ դիրքի պատճառով շենքը օգտագործվում էր ռազմական նպատակներով։ Մինչև 1960-ական թվականները շենքում տեղակայված էր լոլիկի պահածոյացման ֆաբրիկա։ Պատմական շենքերի ամբողջությունը 1998 թվականին անցել է հանրային սեփականության,  1999 թվականին, որպես Տարո գետի շրջանային այգու մաս վերակառուցվել է։


== Էքսպոզիցիա ==
Թանգարանի էքսպոզիցիան կազմված է յոթ թեմատիկ բաժիններից.

Լոլիկի պատմություն
Պարմայում լոլիկի վերամշակման զարգացում
Վերամշակման տեխնոլոգիաներ
Պատրաստի արտադրանք և փաթեթավորում
Արդյունաբերական արտադրություն
Հիմնական մասնագիտությունները ֆաբրիկայում
Լոլիկը համաշխարհային մշակույթումԹանգարանի ցուցադրանմուշներ են հանդիսանում ջերմոցները,  բերքահավաքման մեքենաները, գործիքները, այն ամենը ինչ անհրաժեշտ է լոլիկի մշակման, հավաքման, պահպանման և վերամշակման համար։ Թանգարանը իր տրամադրության տակ ունի փաստաթղթերի մեծ հավաքածու, գովազդային պաստառներ, նկարներ, գրքեր, որոնք նվիրված են լոլիկին։ Բացի այդ թանգարանում ժողովված են լոլիկից պատրաստվող ուտեստների մեծ քանակությամբ բաղադրատոմսեր։


== Ծանոթագրություններ ==


== Արտաքին հղումներ ==
Oro rosso, nasce il museo il pomodoro è protagonista
Դիժոն 7 (կանտոն)

Դիժոն 7 (ֆր.՝ Dijon 7e Canton), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Դիժոն օկրուգի մեջ։ Համաձայն 2006 թվականի մարդահամարի կանտոնի բնակչությունը 23445 մարդ էր։Կանտոնի համարը 2141 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Իիձիմա (ավան)

Իիձիմա (ճապ.՝  飯島町  'Իիձիմա-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 86,94 կմ², բնակչությունը՝ 9440 մարդ, իսկ խտությունը 108,58 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Կոմագենե , Իիդա քաղաքների, Մացուկավա ավանի, Օկուվա և Նակագավա գյուղերի հետ։


== Բնակչություն ==
Բնակչությունը կազմում է 9440 մարդ (2014 թվականի օգոստոսի 1), խտություն - 108,58 մարդ/կմ²։


== Սիմվոլիզմ ==
Ավանի ծաղիկը համարվում է  Hymenanthes ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Իվան Կրաստև

Իվան Կրաստև (բուլղար․՝ Иван Йотов Кръстев, հունվարի 1, 1965(1965-01-01), Lukovit, Բուլղարիայի Ժողովրդական Հանրապետություն), բուլղար քաղաքական վերլուծաբան, միջազգային հարաբերությունների ոլորտի մասնագետ, Ռուսաստանում և Արևելյան Եվրոպայի երկրներում պոստկոմունիստական իրավիճակի հետազոտող։


== Կենսագրություն և կարիերա ==
Իվան Կրաստևը ծնվել է 1965 թվականի հունվարի 1-ին Լուկովիտում։ Ավարտել է Սոֆիայի համալսարանը։ Լիբերալ ռազմավարությունների կենտրոնի ղեկավարության նախագահ, Հումանիտար գիտությունների ինստիտուտի գիտական աշխատող (IWM, Վիեննա)։ Միջազգային հարաբերությունների Եվրախորհրդի հիմնադիրներից մեկը և անդամ։ Դասավանդել է Բուդապեշտի Կենտրոնական եվրոպական համալսարանում և Ռեմարկի ինստիտուտում (Նյու Յորքի համալսարան)։ 2004 թվականից եղել է Բալկանների միջազգային հանձնաժողովի գործադիր տնօրեն, որը գլխավորել է Ջուլիանո Ամատոն։ 2005-2011 թվականներին եղել է Foreign Policy България ամսագրի գլխավոր խմբագիր, ինչպես նաև եղել է Europe’s World և Transit - Europäische Revue ամսագրերի խմբագրային խորհուրդների անդամ։ Հրապարակվում է բուլղարական և համաշխարհային տպագրությունում։ Այժմ ամերիկացի իրավագետ Սթիվեն Հոլմսի հետ վերջացնում է ռուսական քաղաքականության մասին գիրքը։


== Գրքեր ==
Shifting Obsessions: Three Essays on the Politics of Anticorruption (2004)
Nationalism after communism: lessons learned (2004, համախմբագիր)
The Anti-American Century (2007, համախմբագիր)
What does Russia think? (2009, համախմբագիր)
The spectre of a multipolar Europe (2010, համահիմնադիր)
After Europe / Եվրոպայից հետո (University of Pennsylvania Press, 2017)


== Ծանոթագրություններ ==


== Արտաքին հղումներ ==
Биография, библиография на сайте Центра либеральных стратегий Archived 2014-09-15 at the Wayback Machine.(անգլ.)
На сайте IWM(անգլ.)
В журнале Eurozine(անգլ.)
Крастев Иван Публикации в Русском Журнале
Иван Крастев Публикации в журнале «Россия в глобальной политике»
Колонка на gefter.ru
Иван Крастев на Полит.ру
Иван Крастев «Коррупция в России похожа на водку»
Կղուդրո (Թիանեթի շրջան)

Կղուդրո (վրաց.՝ ყუდრო), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 980 մետր բարձրության վրա։ Շրջկենտրոն Թիանեթից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 75 մարդ։


== Ծանոթագրություններ ==
Լենինի խուտոր (Կրասնոդարի քաղաքային օկրուգ)

Անվան այլ կիրառումների համար տե՛ս՝ Լենինի խուտոր (այլ կիրառումներ)Լենինի խուտոր (ռուս.՝ хутор Ленина), խուտոր Ռուսաստանի Դաշնության Կրասնոդարի երկրամասի Կրասնոդարի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 7395 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրունզե (գյուղ, Բոբրինեցի շրջան)

Անվան այլ կիրառումների համար տե՛ս՝ ՖրունզեՖրունզե (ուկրաիներեն՝ Фрунзе), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Ֆրունզե գյուղում բնակվում էր 160 մարդ։ Բնակավայրը զբաղեցնում է 1032 կմ² տարածք։ Բնակչության խտությունը կազմում էր 155,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիխարդ Վիլշտետեր

Ռիխարդ Մարտին Վշտետեր (գերմ.՝ Richard Martin Willstätter, օգոստոսի 13, 1872(1872-08-13)[…], Կարլսրուե, Գերմանական կայսրություն - օգոստոսի 3, 1942(1942-08-03)[…], Մուրալտո), գերմանացի քիմիկոս, կենսաքիմիկոս։
Ավարտել է Մյունխենի համալսարանը։ 1905 թվականից աշխատել է Ցյուրիխի բարձրագույն տեխնիկական դպրոցում, 1916 - 1925 թվականին՝ Մյունխենի համալսարանի պրոֆեսոր։ 1939 թվականից ապրել է Շվեյցարիայում։ Գիտական աշխատանքները հիմնականում վերաբերում են բուսական, պիգմենտների, այդ թվում՝ քրոլոֆիլի և անտոցիանների, ալկալոիդների քիմիական կազմության, անիլինային ներկանյութերի, ֆոտոսինթեզի, ֆերմենտների ուսումնասիրությանը։ Նոբելյան մրցանակ (1915)։


== Ծանոթագրություններ ==
Ջերսենյան ցեղի տավար

Ջերսենյան ցեղի տավար, կաթնատու ցեղ։ Բուծվել է Անգլիայում (Ջերսի կղզում), նորմանդական և բրիտանական տեղական տավարների բարելավման և ըստ կաթնատվության ու կաթի յուղայնության տևական ընտրության միջոցով։ Լայնորեն կիրառվել է ինբրիդինգը։ Թույրը հիմնականում բաց գորշ է։ Մկանակազմը թույլ է զարգացած, ոսկրակազմը՝ նուրբ, կուրծը՝ թասաձև։ Կովերի մնդավի բարձրությունը՝ 123, կրծքի փաթը՝ 173, դաստակինը՝ 16 սմ է։ Կովերի զանգվածը 380-450 կգ է, իսկ ցուլերինը՝ 650-700 կգ։ Միջին կաթնատվությունը 3500 կգ է։ Կաթի յուղայնությունը՝ 5,0-6,0% (լավագույն ցեղն է աշխարհում)։ Մսատվությունը ցածր է։ Ջերսեյան ցեղի տավար բուծվում է գրեթե բոլոր եվրոպական երկրներում, ԱՄՆ-ում, Ավստրալիայում, Աֆրիկայում, Ճապոնիայում, Նոր Զելանդիայում։ 
Հայաստան է ներմուծվել 1960-ական թվականներին և օգտագործվել ներածական տրամախաչման նպատակով։
Քեֆր-Թութ

Քեֆր-Թութ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սեն Մոնեստիե

Սեն Մոնեստիե (ֆր.՝ Cenne-Monestiés), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 324 մարդ, բնակչության խտությունը` 41.75 մարդ/կմ²։ Բնակավայրը զբաղեցնում է 7.76 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 150 կմ արևմուտք, Կարկասոն քաղաքից` 24 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 200 աշխատունակ (15-64 տարեկան)  բնակիչ, որոնցից ակտիվ էին 146-ը, իսկ ոչ ակտիվները` 54։ Ակտիվության ցուցանիշը կազմում է 73,0 %։ 146 աշխատունակ մարդկանցից աշխատել է 121 անձ (67 տղամարդ և 54 կին)։ Գործազուրկ են եղել 25 անձ (12 տղամարդ և 13 կին)։ 54 անաշխատունակներից 13-ը եղել են աշակերտներ կամ ուսանողներ, 31-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գալինա Լիլիչ

Գալինա Ալեքսեևնա Լիլիչ (1926 - 2012), խորհրդային ռուս լեզվաբան, ուսուցիչ, փիլիսոփայական գիտությունների դոկտոր (1982), պրոֆեսոր (1979), Ռուսաստանի Դաշնության Բարձրագույն դպրոցի վաստակավոր աշխատակից (1999), Սանկտ Պետերբուրգի պետական համալսարանի պրոֆեսոր (2003)։


== Կենսագրություն ==
Գալինա Ալեքսեևնան ծնվել է 1926 թվականի հուլիսի 10-ին Մորդովիայի հանրապետության Կովիլկինսկյան շրջանի Տրոիցկ գյուղում։
1943-1948 թվականներին սովորել է Լենինգրադի պետական համալսարանի լեզվաբանական ֆակուլտետի ռուսերենի բաժնում։ 1948-1951 թվականներին սովորել է նույն ֆակուլտետի ասպիրանտուրայում։ 1951-1952 թվականներին ստաժավորվել է Պրահայի Կարլի համալսարանում, որտեղ ներկա է եղել հայտնի լեզվաբաններ և բանասերներ Կարել Գորալեկի, Ալեքսանդր Իսաչենկոյի, Բոգուսլավ Գավրանեկի, Ֆրանտիշեկ Տրավնիչեկի դասախոսություններին։ 1952 թվականից աշխատել է Լենինգրադի պետական համալսարանում՝ որպես ասիստենտ, դոցենտ և բանասիրական ֆակուլտետի սլավոնական բանասիրության ամբիոնի պրոֆեսոր։
1956 թվականին Լիլիչը դարձել է բանասիրական գիտությունների թեկնածու՝ «Չեխերենի բառապաշարի հարստացումը Չեխոսլովակիայում ազգային-դեմոկրատական կարգերի հաստատվելուց հետո» թեմայով։ Իսկ 1982 թվականին դարձել է բանասիրական գիտությունների դոկտոր՝ «Ռուսաց լեզվի դերը չեխերենի բառապաշարի զարգացման հարցում (18-19-րդ դարեր)» թեմայով։ 1961 թվականին Բարձրագույն ատեստավորման կազմակերպության կողմից ստացել է դոցենտի կոչում, իսկ 1979 թվականին՝ սլավոնական բանասիրության պրոֆեսորի կոչում։ 2003 թվականին ստացել է Սանկտ Պետերբուրգի պետական համալսարանի պատվավոր պրոֆեսորի կոչում։


== Գիտական և մանկավարժական գործունեություն ==
Լիլիչի գիտական և մանկավարժական գործունեությունը կապված է բանասիրության, ռուսերենից չեխերեն փոխառնված բառերով և պատմամշակութային ասպեկտների ուսումնասիրությամբ, որոնք խթանել են այդ փոխառնությունները։ Նա նաև զբաղվել է Աստվածաշնչի սլավոնական թարգմանությունների ուսումնասիրությամբ և հետազոտել դրանց ազդեցությունը սլավոնական գրական լեզուների զարգացման վրա։
1999 թվականին Ռուսաստանի նախագահի հրամանով  ստացել է Ռուսաստանի Դաշնության Բարձրագույն դպրոցի անդամի կոչում՝ գիտական ոլորտում կատարած աշխատանքի և բարձր որակավորում ունեցող մասնագետների պատրաստման համար։
Մահացել է 2012 թվականի դեկտեմբերի 23-ին Սանկտ Պետերբուրգում։


== Մրցանակներ ==
Ռուսաստանի Դաշնության Բարձրագույն դպրոցի վաստակավոր գործիչ (1999)
Ռուսաստանի Դաշնության նախագահի շնորհակալություն (2005 թվական, «Բարձր որակավորում ունեցող մասնագետների պատրաստման և բեղմնավոր գործունեության համար»)


== Ծանոթագրություններ ==


== Գրականություն ==
Профессора Санкт-Петербургского государственного университета : биобиблиографический словарь / сост. Г. А. Тишкин; авт. вступ. ст.: Л. А. Вербицкая, Г. А. Тишкин. - Санкт-Петербург : Санкт-Петербургский государственный университет, 2004. — 739 с.
Профессор Галина Алексеевна Лилич / С.-Петерб. гос. ун-т. Филол. фак.; Редкол.: А. С. Герд (отв. ред.) и др. - СПб. : Изд-во С.-Петерб. ун-та, 1996. — 61 с. — ISBN 5-288-01704-2
Ուիլյամ Հոլդեն

Ուիլյամ Հոլդեն (անգլ.՝ William Holden, ապրիլի 17, 1918(1918-04-17)[…], O'Fallon, Սանտ Կլեյր շրջան, Իլինոյս, ԱՄՆ - նոյեմբերի 12, 1981(1981-11-12) կամ նոյեմբերի 16, 1981(1981-11-16), Սանտա Մոնիկա, ԱՄՆ), ամերիկացի դերասան, Ամերիկյան բոլոր ժամանակների ֆիլմերի 100 մեծագույն աստղերի ցանկում վերջին 25-րդ տեղում է։
Խաղացել է 70-ից ավելի ֆիլմերում, 3 անգամ ներկայացվել է Օսկարի, ստացել է 1-ը Օսկար լավագույն դերասանի համար անվանակարգում, 1 անգամ ստացել է Էմմի, 2 անգամ ներկայացվել է BAFTA-ի, ստացել է Վենետիկի կինոփառատոնի մրցանակ և այլն։
Առավել նշանավոր ֆիլմերից են՝

1948 - «Մութ անցյալ»
1950 - «Սաբրինա»
1950 - «Երեկ ծնվածը»
1953 - «Շտալագ 17»
1954 - «Սաբրինա»
1955 - «Պիկնիկ»
1957 - «Կամուրջ Քվայ գետի վրայով»
1967 - «Ռոյալ խաղատունը»
1969 - «Վայրի ավազակախումբը»
1976 - «Հեռուստացանց»
1978 - «Օմեն 2, Դեմիեն»


== Ծանոթագրություններ ==